CELEX: 52013DP0197
Language: da
Date: 2013-05-21 00:00:00
Title: Europa-Parlamentets afgørelse af 21. maj 2013 om anmodning om ophævelse af Spyros Danellis’ immunitet (II) (2013/2028(IMM))

12.2.2016   
            
            
               DA
            
            
               Den Europæiske Unions Tidende
            
            
               C 55/133
            
         P7_TA(2013)0197
   Anmodning om ophævelse af Spyros Danellis’ parlamentariske immunitet (II)
   Europa-Parlamentets afgørelse af 21. maj 2013 om anmodning om ophævelse af Spyros Danellis’ immunitet (II) (2013/2028(IMM))
   (2016/C 055/25)
   
      Europa-Parlamentet,
   
               —
            
            
               der henviser til anmodning om ophævelse af Spyros Danellis' immunitet, som er fremsendt af viceanklageren ved Den Hellenske Republiks højesteret den 11. december 2012 (ref.nr. 4825/2012) i forbindelse med Kreta appelrets afgørelse af 9. og 16. oktober 2012 (ref.nr. 1382/2012), og hvorom der blev givet meddelelse på plenarmødet den 6. februar 2013,
            
         
               —
            
            
               der har hørt Spyros Danellis, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter, artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet og artikel 62 i Den Hellenske Republiks forfatning,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0160/2013),
            
         
               A.
            
            
               der henviser til, at Den Hellenske Republiks højesteret har anmodet om ophævelse af medlem af Europa-Parlamentet Spyros Danellis' parlamentariske immunitet i forbindelse med eventuelle retslige skridt angående en påstået lovovertrædelse;
            
         
               B.
            
            
               der henviser til, at, Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               C.
            
            
               der henviser til, at det fastslås i artikel 62 i Den Hellenske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;
            
         
               D.
            
            
               der henviser til, at Spyros Danellis er tiltalt for at have indgivet falsk anmeldelse mod tredjemand for en ulovlig handling med den hensigt, at den pågældende skulle retsforfølges, og for bevidst at have rettet falske beskyldninger mod tredjemand, der vil kunne skade dennes omdømme;
            
         
               E.
            
            
               der henviser til, at de påståede falske beskyldninger vedrører salg af frugten fra oliventræer og andre træer, der er ryddet fra eksproprieret jord, foretaget af en entreprenør under udførelsen af offentlige arbejder i forbindelse med opførelsen af en dæmning i Hersonissos kommune, præfekturet Iraklion, hvor Spyros Danellis var borgmester;
            
         
               F.
            
            
               der henviser til, at de påståede handlinger ikke udgør meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
            
         
               G.
            
            
               der henviser til, at anklagen klart ikke har forbindelse til Spyros Danellis’ hverv som medlem af Europa-Parlamentet, men til hans tidligere hverv som borgmester i Hersonissos;
            
         
               H.
            
            
               der henviser til, at der ikke er nogen grund til at formode, at der foreligger fumus persecutionis, navnlig i betragtning af at Spyros Danellis langt fra er den eneste tiltalte i den pågældende sag;
            
         
            
               1.
            
            
               vedtager at ophæve Spyros Danellis’ immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til anklageren ved Den Hellenske Republiks højesteret og til Spyros Danellis.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).